Document ID: 31989D0345

NEUVOSTON PÄÄTÖS,
tehty 3 päivänä toukokuuta 1989,
luvan antamisesta jäsenvaltioille hyväksyä tavaroiden väliaikaisessa maahantuonnissa käytettävää ATA-carnet'ta koskevan tulliyleissopimuksen (ATA-yleissopimus) muutos (89/345/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
jäsenvaltiot ovat osapuolina tavaroiden väliaikaisessa maahantuonnissa käytettävästä ATA-carnet'sta Brysselissä 6 päivänä joulukuuta 1961 tehdyssä tulliyleissopimuksessa (ATA-yleissopimus); yhteisö ei ole tämän yleissopimuksen osapuoli, koska yhteisön liittymisen mahdollistavaa säännöstä ei ole olemassa,
tiettyjen jäsenvaltioiden aloitteesta sopimuksen osapuolten ensimmäisessä kokouksessa 26 päivänä marraskuuta 1987 annettiin suositus mainitun yleissopimuksen muuttamiseksi, ja muutos koski sopimuksen liitteessä olevaa ATA-carnet'n mallia; tulliyhteistyöneuvoston pääsihteeri antoi tämän suosituksen tiedoksi sopimuksen osapuolille 4 päivänä marraskuuta 1988, ja
tietyistä väliaikaisen maahantuonnin menettelystä annetun neuvoston asetuksen (ETY) N:o 3599/82(1) soveltamista koskevista säännöksistä 13 päivänä kesäkuuta 1984 annetun komission asetuksen (ETY) N:o 1751/84 12 ja 14 artiklan mukaan yhteisön säännöksissä sallitaan ATA-carnet'iden käyttö tavaroiden väliaikaisessa maahantuonnissa; ATA-carnet'iden käyttö helpottaa muodollisuuksien suorittamista tavaroiden väliaikaisessa maahantuonnissa ja tuo etuja kansainvälisen kaupan toiminnoille; sen vuoksi suositeltu muutos kuuluu yleisessä kauppapolitiikassa yhteisön toimivallan alaan; muutos olisi kuitenkin saatettava voimaan antamalla jäsenvaltioille lupa hyväksyä se, kunnes ATA-yleissopimukseen sisällytetään tulliliittoa koskeva lauseke,
ON TEHNYT TÄMÄN PÄÄTÖKSEN:
1 artikla
Annetaan Jäsenvaltioille lupa hyväksyä tavaroiden väliaikaisessa maahantuonnissa käytettävästä ATA-carnet'sta Brysselissä 6 päivänä joulukuuta 1961 tehdyn tulliyleissopimuksen (ATA-yleissopimus) muutos, joka koskee sopimuksen ATA-carnet'n mallin sisältävää liitettä.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä toukokuuta 1989.

Labels: 10
3
5